open-index/open-wikipedia-markdown huggingface dataset:
720 skvadron

**720 skvadron** var en avdeling i Luftforsvaret som ble opprettet på Gardermoen i 1967, med en blanding av både helikoptre og fly.

14. juni 2012 vedtok Stortinget nedleggelse av 720 skvadron, men videreføreføring av virksomheten på Rygge under navnet 339 skvadron avdeling Rygge.

## Materiell
Den første tiden både Bell 47, Bell UH-1B, Saab 91 Safir og DHC-3 Otter. I 1976 ble skvadronen overført Rygge flystasjon. Fra 1989 opererte skvadronen helikoptre av typen Bell 412SP.

## Oppdrag
De viktigste oppgavene til 720 skvadron var å støtte Forsvarets avdelinger i Sør-Norge med transport og rekognosering. Det utførtes også VIP-flygninger og støtte til blant annet sivile «blålysetater».

Skvadronen var dessuten mye involvert i utenlandsoppdrag, blant annet i Libanon og i det tidligere Jugoslavia. I 1979 mistet skvadronen et helikopter og en besetning på fire personer.

## Galleri

Fil:BE-D Bell 47D-1 Royal Norwegian Air Force (9544630083).jpg|Bell 47 utstilt ved Flysamlingen på Gardermoen
Fil:DHC-3 Otter RNoAF.jpg|DHC-3 fra 720 skvadron ved Bardufoss
Fil:329 Saab 91B-2 Safir Royal Norwegian Air Force (9544599969).jpg|Saab Safir i norske farger
Fil:966 Bell UH-1B Iroquois Royal Norwegian Air Force (9544666473).jpg|Bell UH-1 i norske farger
Fil:Norwegian military Bell 412SP helicopters.jpg|Bell 412


## Referanser
Avskrivning

**Avskrivning** er en kostnadsføring av verdifall eller slit og elde på anleggsmidler som eies på slutten av regnskapsperioden. Når en bedrift investerer i større anleggsmidler, kan bedriften etter fastsatte regler velge om den vil kostnadsføre utgiftene i årets driftsregnskap, eller om bedriften vil avsette kostnaden i balansen som en langsiktig kapitalkostnad, og så foreta avskrivning av denne avsetningen med en andel av totalkostnaden hvert år. Avskrivning av større avsetninger i årlige rater gjøres når man foretar store, langsiktige investeringer som ikke av natur er årlige og representative for årets kostnadsnivå. Avskrivningen er altså årets kostnadsføring av en avsetning i regnskapet.

## Skattemessige avskrivninger
Varige og betydelige driftsmidler som verdiforringes på grunn av slit og elde gjennom bruk i inntektsgivende arbeid, skal avskrives etter saldometoden. I Norge fastsetter Stortinget årlig maksimale avskrivningssatser som avgjør hvor mye man kan avskrive varige og betydelige driftsmidler med. Definisjonen av dette er regulert i skatteloven §&nbsp;14-40 (1) a som sier at driftsmiddel regnes som varig når det ved ervervet antas å ha en brukstid på minst tre år. Det regnes som betydelig når kostpris er 15 000 kroner eller høyere. Dersom begge disse vilkårene er oppfylt, skal kostnadsføringen skje gjennom saldoavskrivninger. Grunnlaget for saldoavskrivninger er driftsmidlets saldo ved årets slutt.

## Regnskapsmessige avskrivninger
I bedriftens formelle finansregnskap (og i prisrapporten for børsnoterte selskaper) baseres avskrivningene normalt på historisk kostnad (anskaffelseskostnad) og må gjøres etter en fornuftig avskrivningsplan. Normal avskrivningstid for inventar, datamaskiner osv, er normalt fra 3-10 år. Mer varige driftsmidler som kjøretøyer, maskiner, bygg mv. avskrives ofte over 10-40 år. Avskrivningstiden skal i størst mulig grad gjenspeile driftsmidlets faktiske økonomiske levetid. Bedriften må estimere levetiden ut fra fornuftige forutsetninger og er gjenstand for stor grad av skjønn. I internregnskaper står man derimot helt fritt da man ikke er underlagt regnskapsmessige- og skattemessige bestemmelser i den interne rapporteringen.

## Forskjell mellom regnskapsmessig og skattemessig resultat
Det regnskapsmessige resultatet i et foretak er ikke nødvendigvis lik det skattemessige resultatet. Regnskapslovens regler tillater atskillig bruk av skjønn, slik som regnskapsmessige avskrivninger etter en fornuftig plan. Dette gjør skattereglene i svært liten grad (klart regulert i skatteloven). Det regnskapsmessige årsresultatet korrigeres iht. gjeldende skatteregler, slik at man kommer frem til skattepliktig årsresultat. Det vil da oppstå en forskjell mellom regnskapsmessige og skattemessige verdier i balansen, som enten vil være midlertidig eller permanent. Ut fra dette får vi poster i regnskapet som utsatt skatt og utsatt skattefordel. Dette ivaretar vurderingsforskjeller mellom regnskapslov og skattelov.

Begrepet kan brukes slik i et årsregnskap:

## Referanser


## Eksterne lenker
* 
* Altinn - Avskrivninger
Fylkesvei 7932

**Fylkesvei 7932** går mellom Løkvollen og Brustraum i Kåfjord kommune.

Frem til 2019 hadde veien betegnelsen fylkesvei 331 (Troms).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 333 (andre betydninger)

I Norge finnes **fylkesvei 333** i de følgende fylkene:

*Fylkesvei 333 (Aust-Agder)
*Fylkesvei 333 (Rogaland)
*Fylkesvei 333 (Sogn og Fjordane)
*Fylkesvei 333 (Troms)
*Fylkesvei 333 (Østfold)
Poy Poy 2

***Poy Poy 2*** er et multiplayer action spill utviklet av Konami for PlayStation. Det ble sluppet ut i 1998, og er en oppfølger av Poy Poy.

Spillet er grafisk likt *Poy Poy*, men du har mulighet til mer magi og slåssteknikker.

Spillets hensikt er å ta ut de andre spillerne på en liten bane, ved å kaste steiner, raketter, bokser, trær og til og med hverandre, til sistemann står. Men det er også muligheter for lag.
## Referanser


## Eksterne lenker
*
Liste over ordførere i Valle

**Liste over Valles ordførere** inneholder ordførere i Valle fra 1838. I denne tiden var alle tre sokn i Valle prestegjeld en kommune. 

*1. januar 1902 ble Bykle med 476 innbyggere skilt ut fra Valle kommune. 
*15. juli 1915 ble også Hylestad med 658 innbyggere skilt ut, men fra 1962 ble Valle og Hylestad slått sammen igjen under navnet Valle kommune.

## Ordførere i Valle

## Se også
*Liste over ordførere i Hylestad

## Referanser
336 skvadron

**336 skvadron** var en skvadron i Luftforsvaret, som var operativ i perioden 1949–2000.

Skvadronen planlegges gjenetablert i forbindelse med anskaffelse av nye transporthelikoptere.

## Historie
Avdelingen ble opprettet på Gardermoen i juli 1949, ved at den ble utskilt fra 331 skvadrons Vampire-ving. Vampire-flyene ble i 1953 skiftet ut med F-84 Thunderjet. I 1958 ble hele skvadronen flyttet til Rygge flystasjon, hvor den ble satt opp med F-86F Sabre jet frem til F-5 ble innfaset i Luftforsvaret.

I 1999 hadde avdelingen status som en mobiliserbar jagerflyskvadron for elektronisk krigføring.

I 1966 kom de første F-5 Freedom Fighther-flyene til Rygge og ble brukt helt fram til skvadronen ble nedlagt i 2000. 

## Referanser
Dictionnaire philosophique

***Dictionnaire philosophique*** – egentlig *Dictionnaire philosophique portatif* (Bærbart filosofisk oppslagsverk) – er et leksikon skrevet av den franske filosofen Voltaire i 1764.

Voltaire fant Diderot og d'Alemberts *[[Encyclopédie]]* for omfangsrik, og skrev et leksikon i håndbokformat. Han utelot bidragsyterens navn, og unngikk dermed sensuren.

Leksikonet er i utgangspunktet et allsidig oppslagsverk om alt fra geografi og historie til jus og bibelske emner. Voltaire brukte denne forma til å lufte sine tanker om kirke og teologi, det franske samfunnet og sine personlige fiender. Mange av artiklene er identiske med Voltaires tidligere bidrag til *Encyclopédie*.

Boka vakte bestyrtelse og ble fordømt av makthaverne både i Frankrike og i andre land, men for å beskytte seg selv mot forfølgelse nektet Voltaire enhver befatning med verket.

## Eksterne lenker
* Elektronisk utgave
Klas Östergren

**Klas Östergren** (født 1955) er en svensk forfatter, manusforfatter og oversetter.

Östergren debuterte med romanen *Attila* i 1975, men er mest kjent for oppvekstromanen *[[Gentlemen]]*, utgitt i 1980 (norsk utgave Gyldendal 2006). Romanen skildrer overgangen fra 1950-årenes «jazzungdom» til Beatles-tilhengerne og opprørsgenerasjonen på 1960-tallet. En frittstående oppfølger, *Gangsters*, kom i 2005 (norsk utgave Gyldendal 1982).

Östergren ble valgt til medlem av Svenska Akademien i 2014, og overtok stol nr. 11 etter Ulf Linde. 6. april 2018 kunngjorde han at forlot akademiet i protest mot håndteringen av beskyldninger om seksuelle overgrep i tilknytning til institusjonen.

Han bor i tettstedet Kivik i Skåne. Östergren var fra 1982-89 gift med Pernilla August.

## Bibliografi
* (1975) *[[Attila (roman)|Attila]]*
* (1977) *[[Ismael (roman)|Ismael]]*
* (1978) *[[Fantomerna]]*
* (1980) *[[Gentlemen (roman)|Gentlemen]]*
* (1981) *[[Giganternas brunn]]*
* (1983) *[[Slangbella]]*
* (1983) *[[Fattiga riddare och stora svenskar]]*
* (1986) *[[Hoppets triumf]]*
* (1986) *[[Plåster]]* 
* (1988) *[[Ankare]]*
* (1988) *[[Ge mig lite sodavatten. En opera buffa]]*
* (1991) *[[Handelsmän och Partisaner]]*
* (1994) *[[Under i September]]*
* (1996) *[[Veranda för en tenor]]*
* (1997) *[[Med stövlarna på och andra berättelser]]*
* (2001) *[[Konterfej]]*
* (2001) *[[Tre romaner|Tre romaner: Ankare ; Handelsmän och partisaner ; Under i september]]*
* (2002) *[[Tre porträtt]]*
* (2005) *[[Gangsters]]*
* (2007) *[[Orkanpartyt]]*
*2007 – *[[Östergren om Östergren]]* (med Stephen Farran-Lee)
*2009 – *[[Den sista cigarretten]]* (roman)
*2013 – *[[Ravioli (novelle)|Ravioli]]* (novelle)
*2014 – *[[Twist (roman)|Twist]]* (roman)
*2017 – *[[I en skog av sumak]]* (roman)

## Priser og utmerkelser (utvalg)

## Referanser

## Eksterne lenker
* Forlagets presentasjon
*
Tverlandet Idrettslag

**Tverlandet Idrettslag** (stiftet 14. mai 1928) er en idrettsklubb fra Tverlandet i Bodø. Klubben driver med fotball, svømming, håndball, langrenn og orientering.

## Fotball
Klubbens fotballavdeling er med i Nordland Fotballkrets og har 15 aldersbestemte lag i fotballserien. Klubben har også et juniorlag og et seniorlag, som spiller i 3. divisjon.

### Tabell

### Trenere

### Spillertropp 2015
*Oppdatert 9 Mai 2015.*

 

## Eksterne lenker
* 
* Norges Fotballforbund: Tverlandet IL
* Tverlandet Kunstgressbane - Nordic Stadiums
Pocketbike

**Pocketbike**, også kalt **minibike**, er en liten motorsykkel som måler 95 cm, og 60 cm høy. De har motorer mellom 37-49,9 cm³ og kan ha effekter på fra 1.5-11&nbsp;kW (2-15&nbsp;hk).

Pocketbike har sin opprinnelse i Japan på 1970-tallet, men ble ikke ble populært for alvor i Europa og USA før på 1980-tallet da Valentino Rossi, Blata & co startet løp i Italia. Mange av dagens roadracing-stjerner (for eksempel: Valentino Rossi) har startet karrieren på pocketbike. Sporten sprer seg for tiden hurtig, både i Europa og i USA. 

Pocketbike er nå lovlig i Norge som en barneidrett under navnet **minimoto**.

**Minicross** eller **knattecross** er tilsvarende en mindre variant at terrengsykler som brukes i motocross, og skiller seg fra minibike blant annet ved at de har ekstra fjæring.

## Se også
* Liste over racerbaner i Norge
Tolmatsjovo lufthavn

**Tolmatsjovo lufthavn** (russisk: *Аэропорт Толмачёво*) (IATA: **OVB**, ICAO: **UNNT**) ligger i byen Ob, 16 km fra sentrum av Novosibirsk i Sibir, Russlands tredje største by. 

## Historie
Første passasjerflyvning fant sted 12. juli 1957 da et Tupolev Tu-104 fløy fra Novosibirsk til Moskva. Flyplassen ble eiet av United Tolmachevo Aviation Enterprise og det sovjetiske luftfartdirektoratet inntil 1992. Flyplassen ble da overtatt av privat aksjeselskap som staten eier 51% av.

## Selskaper og reisemål
* Aeroflot (Moskva-Sheremetyevo)
* AiRUnion (Krasnodar, Mirny, Rostov-on-Don)
* Armavia (Yerevan)
* Atlant-Soyuz Airlines
* China Southern Airlines (Ürümqi)
* Dalavia (Kyiv-Boryspil)
* Hainan Airlines (Beijing)
* Interavia Airlines (Baku, Bishkek, Raduzhnyi)
* Kyrgyzstan (Bishkek)
* Kyrgyzstan Airlines (Bishkek)
* Rossiya (Beijing, St. Petersburg)
* Russian Sky Airlines
* Samara Airlines (Irkutsk)
* S7 Airlines (Sochi-Adler, Anapa, Antalya, Baku, Bangkok-Suvarnabhumi, Barcelona, Bourgas, Beijing, Chita, Dubai, Dushanbe, Frankfurt, Hannover, Irkutsk, Khabarovsk, Khudgant, Krasnodar, Magadan, Moskva-Domodedovo, Norilsk, Perm, Petropavlovsk-Kamchatsky, Sanya, Seoul-Incheon, Simferopol, St. Petersburg, Tashkent, Ürümqi, Varna, Vladivostok, Yakutsk, Yerevan, Yuzhno-Sakhalinsk)
* Sibaviatrans (Krasnoyarsk, Norilsk)
* Tajik Air (Dushanba)
* Transaero (Moskva-Domodedovo)
* Uzbekistan Airways (Tashkent)
* Vladivostok Avia (Krasnodar)
* Yakutia Airlines (St. Petersburg)

Lufthansa fløy til Novosibirsk fra Frankfurt am Main på 1990-tallet men stoppet ruten i 1998.http://www.prnewswire.co.uk/cgi/news/release?id=51583

## Kilder
* Novosibirsk Tolmachevo Airport at Russian Airports Database

## Eksterne lenker
* 
* WikiSatellite View of Tolmachevo Airport at WikiMapia
* Tolmachevo Airport at fallingrain.com
* 
* NOAA/NWS current weather observations
* ASN Accident history for UNNT
* Historical Weather Records for Novosibirsk
Liste over norske alpinanlegg

**Liste over norske alpinanlegg** er en ukomplett liste over slike anlegg. Lista må gjennomgås med hensyn til navn på de enkelte anleggene, i tillegg til at den må kompletteres.

## Norske alpinanlegg

Høyde moh. er høyeste høyde i anlegget.

### De største i Norge

### Agder

### Buskerud

### Akershus

### Finnmark

### Innlandet

### Møre og Romsdal

### Nordland

### Oslo

### Rogaland

### Troms

### Telemark

### Trøndelag

### Vestfold

### Vestland

### Østfold

## Kilder
* kart.finn.no
* (ALF) Alpinanleggenes Landsforening
* yr.no
* Skiforeningen
* Turistforeningen 
* Reiselivsbasen 
* skisporet.no
* https://www.skiresort.info/
* Vardåsen Skisenter
* Drammen Slalåmklubb 
* Drammen Skisenter
* Jerikobakken
* Leirskallen Skisenter
* Stovnerporten
* Høybråten og Stovner Idrettslag
* Vikersund Alpinsenter
* Vikersund Idrettsforening
* Ingierkollen Slalåmsenter
* Ingierkollen Rustad Slalomklubb
* Holmenkollen Oslo Ski & Snowboard Skole 
* Ørsta Skisenter
* Ankenes Alpinklubb
* Alta Ski,- og Alpinsenter
* Beitostølen Resort
* Lommedalen Skisenter
* Ringkollen alpin
* Liatoppen Fjellstove 
* Blefjellheisen
* Fagerfjell 
* Vegårshei skisenter
* Bortelid portalen
* Eikerapen alpinsenter
* Egersund skiforening
* Sysendalen skieldorado
* Granvin IL 
* Hodlekve skisenter
* Strynfjellet 
* Tusten
* Kristiansund kommune
* Brattbakken Nesodden alpinanlegg
* Ingierkollen Kolbotn slalåmsenter
* Høgåsbakken
* Gausta Skisenter
* Gaustabanen
* Haukåsløypa

## Eksterne lenker
* Alpinanleggenes Landsforening
Herman Fredrik Zeiner-Gundersen

**Herman Fredrik Zeiner-Gundersen** (1915–2002) var en norsk general; han var forsvarssjef fra 1972 til 1977, og deretter formann for NATOs militærkomité til 1980.

## Biografi
Zeiner-Gundersen ble født i Helsingfors til skipsmegler Herman Gundersen og hans hustru Annette Zeiner-Henriksen, og vokste opp i Kristiania. 

Han begynte på Krigsskolen, ble løytnant i 1936 og fullførte Den militære høyskole i 1938. Han kom så tilbake til Befalsskolen for Hærens artilleri som inspeksjonsoffiser og nestkommanderende. Elevenes eksamen startet 9. april 1940, men luftvernsirenenes varsling satte en brå stopp på eksamen. Skolens luftvernlinje ble fordelt til Oslo Luftvern og beskjøt tyske fly, mens offiserene og skolens øvrige elever ble underlagt Artilleriregiment nr. 2 (AR 2) der de tilhørte artilleribataljon Hegstad, hvor Zeiner-Gundersen inngikk i staben som adjutant. Bataljonen deltok aktivt i kamphandlingene i Sør-Norge våren 1940. Sammen med flere fra krigsskolekullet drog Zeiner-Gundersen 1941 via Sverige, Sovjetunionen og Kina til Canada. Etter et opphold der kom han til den norske militærmisjonen i New York og april 1942 til Storbritannia, hvor artilleribatteriet i den norske brigaden i Skottland ble hans virkefelt.

Han giftet seg med Marit Pedersen i 1948.

Han var sjef for Distriktskommando Trøndelag 1963–1964, stabssjef i Forsvarsstaben 1964–1967, øverstkommanderende i Nord-Norge 1967–1971, og ble utnevnt til generalløytnant i 1970. Zeiner Gundersen ble utnevnt til full general i 1972 og var forsvarssjef fra 1972 til 1977. Fra 1977 til 1980 var han formann for NATOs militærkomité.

Han bodde i Blommenholm.

## Utmerkelser
I egenskap av forsvarssjef mottok Zeiner-Gundersen, som den siste, storkorset av St. Olavs Orden i 1977 for «innsats for Norges forsvar».

Zeiner-Gundersen var også innehaver av Deltagermedaljen med rosett.

## Bibliografi
* 

## Referanser
Ob (by)

**Ob** (russisk: *Обь*) er en by i Novosibirsk oblast i Russland. Byen ligger rundt 15&nbsp;km vest for Novosibirsk. Innbyggertall: 24&nbsp;860 (est. 2006), 24&nbsp;567 (folketelling 2002).

Landsbyen *Tolmatsjovo* ble grunnlagt i 1850, nær stedet hvor dagens by ligger. Mot slutten av 1800-tallet ble det i forbindelse med byggingen av den transsibirske jernbanen opprettet en bosetning med samme navn ved jernbanestasjonen. Navnet ble i 1934 endret til Ob (oppkalt etter elva Ob, som dog ligger rundt 10&nbsp;km øst for byen). I 1947 fikk den status som bymessig bosetning, og bystatus ble innvilget i 1969.

Tolmatsjovo lufthavn, som ble satt i drift i 1957, ligger like nordvest for byens sentrum. 

## Referanser


## Eksterne lenker
* Ob på MojGorod.ru (russisk)
Inger Waage

**Inger Waage** (født 5. februar 1923 i Stavanger, død 16. desember 1995 i Stavanger) var en norsk kunsthåndverker som spesialiserte seg på keramikk.

Waage ble født i Bergelandsgaten i Stavanger i 1923, og vokste opp i Løkkeveien i eiendommen hvor hennes far John Nielsen drev møbelverksted og &ndash;forretning. Hun døde i Stavanger i 1995, 72 år gammel. Hun utdannet seg til keramiker ved Statens Håndverks- og Kunstindustriskole i Oslo 1943-1946. Noen år drev hun keramikkverksted på Løkkeveien, og i 1953 begynte hun som brukskunstner ved Stavangerflint i Hillevåg. Stavangerflint hadde startet produksjonen i 1949, og det var direktør Trygve Brekke sitt ønske at bedriften i tillegg til produksjon av bruksprodukter i fajanse/flint, også skulle ha et sortiment av kunstprodukter. 

Inger Waages håndmalte produkter fra 1950-tallet vant stor popularitet, særlig i utlandet. Det meste av hennes produksjon ble eksportert. I 1961 lagde BBC en 20 minutter lang film om henne og bedriften. Den ble vist i Storbritannia og en rekke andre land i Europa. Hun arbeidet ved Stavangerflint og Figgjo Fajanse – Stavangerflint gjennom det meste av tre tiår, fram til 1979, da bedriften i Hillevåg ble lagt ned.  

Waage hadde en meget stor produksjon, og hennes produkter regnes i dag som de kanskje mest kreative og særpregede som ble lagd i Europa på 1950- og 1960-tallet. I antikvitets- og samlerkretser, regnes hun med i gruppen av tidens fremste designere fra denne perioden. I tillegg til pynteting, laget hun suvenirartikler, anledningsartikler, barneserviser og dekor til en lang rekke bruksserviser. Blant de mest kjente av disse er det ildfaste *Flamingoserviset Bambus*. Det er utstilt på Nasjonalmuseet for kunst, arkitektur og design i den nymonterte samlingen som markerte 100-årsjubileet for unionsoppløsningen i 2005. Hennes ry og anerkjennelse i utlandet kan beskrives med boken *Ceramics of the 1950s* av Graham McLaren, utgitt i 2003. I første kapittel beskriver han utviklingen i britisk keramikk og påpeker at den hentet mye inspirasjon fra Skandinavia og Italia. For å illustrere dette poenget starter boken med et stort fargebilde av et arbeid av Inger Waage.

## Utstillinger
;Permanente
* Norsk Folkemuseum på Bygdøy, i Oslo
* Kunstindustrimuseet i Oslo

## Litteratur
* Gjerde, Jan (2008): *Håndmalt – inger. Inger Waage 1923 -1995*. Med sammendrag på engelsk. Stavanger. ISBN 978-82-997803-0-8

## Referanser


## Eksterne lenker
* Inger Waage nettside 
* Stavangerflints nettside
Oscar Lynum

**Oscar Lynum** (født 17. mars 1890 i Skogn, død 29. november 1961 i Trondheim) var en norsk billedhugger, treskjærer og billedkunster.

Lynum var utdannet treskjærer og drev eget verksted i Trondheim fra 1916. Debuterte på Høstutstillingen i 1924, hadde elever i Trondheim, og ble etter krigen knyttet til Nidaros domkirkes restaureringsarbeider. Lynum har laget kirkekunst i hele Trøndelag, blant annet altertavla i Steinkjers gamle kirke, krusifiks i Bartnes kapell. Han har også laget karyatider på Austråttborgen, et relieff av Martin Kvennavika i Steinkjer, og sju skulpturer på Vestfronten på Nidarosdomen, blant dem erkebiskop Øystein Erlendsson og jomfru Maria.
## Referanser
Langhalekreps

* Astacoidea
* Enoplometopoidea
* Nephropoidea

**Langhalekreps** (Astacidea) er en gruppe (infraorden) innen ordenen tifotkrepser. Gruppen omfatter blant annet artene europeisk hummer, sjøkreps og ferskvannskreps. Individene har en relativt lang hale, som mange av dem bruker til å svømme baklengs med gjennom å «sparke fra» med halen i vannet. I motsetning til langhalekrepsene har for eksempel krabber en kort hale som ikke egner seg til fremdrift.

## Taksonomisk plassering
Taksonomien til storkreps er komplisert og under stadig revisjon. Det er generelt omstridt å fin-inndele organismer taksonomisk. En moderne oppdatering av systematikken gis her med basis i *WoRMS*-databasens systematikk fra 2013.. 

* Rekke: krepsdyr (Crustacea) -  arter
** KLASSE storkrepser (Malacostraca) - + arter Latreille, 1802
*** Underklasse Eumalacostraca Grobben, 1892
**** Usikker overorden Eucarida Calman, 1904
***** Orden tifotkrepser (Decapoda) -  slekter,  arter Latreille, 1802
****** Underorden kreps og krabber Reptantia = Macrura Reptantia
******* Infraorden langhalekreps, kreps og hummere  (Astacidea)
******** Usikker overfamilie ferskvannskreps (Astacoidea) Latreille, 1802
********* Usikker familie Astacidae «Norway lobsters» Latreille, 1802
********* Usikker familie Cambaridae Hobbs, 1942
********* Familie Parastacidae 
******** Overfamilie Enoplometopoidea Saint Laurent, 1988
********* Familie Enoplometopidae Saint Laurent, 1988
******** Overfamilie Nephropoidea «true lobsters» Dana, 1852 
********* Familie hummere Nephropidae Dana, 1852

## Referanser


## Eksterne lenker
* 
* de Grave, Sammy, et. al., «A classification of living and fossil genera of decapod crustaceans», i: *Raffles Bulletin of Zoology*. Suppl. 21, 2009, side 1–109
Novosibirsk oblast

**Novosibirsk oblast** er en oblast i Sibir i Russland. Den grenser til Omsk oblast i vest, Tomsk oblast i nord og Kemerovo oblast i øst. I sør og i sørvest grenser Novosibirsk oblast til Altaj kraj og Kasakhstan. Byen Novosibirsk er oblastens økonomiske og administrative senter.

## Demografi
**Befolkning**: 2 665 911 (folketellingen i 2010), 2 692 251 (folketellingen i 2002),  2 782 005 (folketellingen i 1989).

Ifølge folketellingen i 2010 var oblastens etniske blanding slik:
* Russere: 93,1%
* Tyskere: 1,2%
* Ukrainere: 0,9%
* Tatarer: 0,9%
* Usbekere: 0,5%
* Armenere: 0,4%
* Kasakere: 0,4%
* Aserbajdsjanere: 0,3%
* Belarusere: 0,2%

Den største byen i oblasten er Novosibirsk (1 473 737), andre tettsteder i oblasten er Berdsk (91 900), Iskitim (63 800) og Kujbysjev (48 500).

## Klima
Novosibirsk oblast har et innlandsklima, med en gjennomsnittstemperatur på −19 °C i januar og en gjennomsnittstemperatur på 19 °C i juli. Oblasten har en årlig nedbørsmengde på 300-500 millimeter.

## Referanser


## Eksterne lenker
*
Anders Gløersen

**Anders Gløersen** (født 22. mai 1986 i Oslo) er en norsk langrennsløper som representerer Rustad Idrettslag og har vært tilknyttet Team Manpower. Han har spesialisert seg på sprint, men vant bronse på 15 km fri teknikk i Ski-VM i Falun.

## Karriere

I junior-VM i 2006 ble han nummer tre i prologen og nummer fire i finalen. I U23-VM i italienske Tarvisio i 2007 var han raskest i prologen, men ble igjen nummer fire i finalen. Gløersen debuterte i verdenscupen i Drammen i mars 2007.

Han fikk sitt internasjonale gjennombrudd som seniorutøver da han overraskende vant et verdenscuprenn i sprint i Rybinsk 16. desember 2007 – hans andre sprintrenn i verdenscupen. Han vant også sprinten i fristil i Lahtis i sesongen 2007/08 og i Holmenkollen 14. mars 2010.

Han deltok i Ski-VM 2011 i Oslo, og fikk der 13.-plass på sprinten. Svenske Marcus Hellner vant denne øvelsen, foran Petter Northug.

20. desember 2014 fikk Gløersen plass som reserve på det norske laget til verdenscupløpet 15-kilometer i fri teknikk i Davos, og gikk inn til seier foran Petter Northug og Chris Jespersen. Gløersen fikk med det sin første verdenscupseier på et distanserenn.

25. februar 2015 tok han VM-bronse på 15 km fri teknikk bak Johan Olsson som vant på hjemmebane og franske Maurice Manificat som knep sølvet 1,4 sekunder før Gløersen. Han gikk tredje etappe for Norges lag som ble verdensmester på stafett.

Under Ski-VM 2017 i Lahtis var Gløersen en del av den norske langrennstroppen, men fikk kun gå den avsluttende femmila. Her markerte han seg tidlig i løpet med å stikke av fra hovedfeltet og hadde en stund en luke på rundt 20 sekunder før han ble tatt igjen. Han endte til slutt på en 11.-plass.

Han er tvillingbror til Øyvind Gløersen, som også er langrennsløper.

## Resultater i verdenscupen i langrenn
 
### Individuelle seire

### Sammenlagtplasseringer

## Referanser


## Eksterne lenker
*
Birgit Cullberg

**Birgit Ragnhild Cullberg** (1908–1999) var en svensk ballettdanser og koreograf, og grunnlegger av Cullbergballetten.

Cullberg fikk interesse for dans da hun, etter endt gymnas, gikk på malerskole i Stockholm. Hun tok danseklasser, og lærerne tok henne med til London, der hun blei utdanna til profesjonell danser. Under andre verdenskrig deltok hun i svensk revyliv, blant annet hos Karl Gerhard, med antinazistiske satirer, f.eks *Kulturpropaganda* (1942). De første større arbeidene kom med et eget ensemble fra 1944 av: *Offensiv*, *Romeo och Julia* og *Herkules vid skiljovägen*.

I 1946 starta Cullberg sammen med Ivo Cramér Svenska Dansteatern. 1950 kom gjennombruddet med *[[Fröken Julie]]*, og etter dette ble hun fast koreograf ved Stockholms Operaballett fra 1952 til 1957. *Fröken Julie* blei tatt opp i Sveriges kulturkanon i 2025 i kategorien «Film og scenekunst». I 1960 blei hun utnevnt til regissør og koreograf ved Stockholms stadsteater. Kjente verker fra denne tida er *[[Medeia (skuespill)|Medea]]* (1953), *Månrenen* (1957) og *[[Fruen fra havet|Kvinnan vid havet]]* (1960, etter Ibsen).

I 1967 blei hun leder av et eget danseensemble ved Svenska Riksteatern. Dette blei etter hvert hetende Cullbergballetten, og det regnes som et av verdens fremste kompanier for samtidsdans. Her satte Cullberg opp flere balletter basert på Martha Grahams teknikk, f.eks *Eurydike er död* (1968) og *Bellman* (1971). Hun koreograferte også flere fjernsynsballetter, bl.a *Den elaka drottningen* (1961). For denne fikk hun *[[Prix  Italia]]*. I 1976 lagde hun *[[Peer Gynt]]* for norsk fjernsyn, til musikk av Gunnar Sønstevold.

Så seint som i 1977 deltok Cullberg sjøl som danser, i *Soweto* av sønnen Mats Ek.

Cullberg var gjestekoreograf ved tallrike dansekompanier rundt om i verden, blant annet Den norske Opera.

Etter at hun trakk seg tilbake i 1985, tok Mats Ek over ledelsen av Cullbergballetten. 

Cullbergstipendiet er oppretta til hennes minne. Det utdeles av Konstnärsnämnden. Cullberg blei tildelt et æresprofessorat ved Stockholms universitet, der hun studerte som ung. Hun mottok den franske *Commendeur des Arts et Lettres* og den italienske *Cavaliere Ufficiale*.

Cullberg var i perioden 1942-1949 gift med skuespilleren Anders Ek. Hun var mor til danserne Niklas og Mats og skuespilleren Malin Ek. Hun er gravlagt i minnelunden på Skogskyrkogården.

## Priser (utvalg)
* 1976 – Svenska Akademiens teaterpris

## Referanser

 


## Eksterne lenker
* 
*
Cimbex femoratus

***Cimbex femoratus*** er en av plantevepsene i gruppen av klubbvepser (Cimbicidae). Larven lever av bladene på bjørk.

*Cimbex femoratus* er en stor veps, med bred hårløs kropp. Antennene har en utvidelse i spissen og herav kommer navnet *klubbveps*.

## Utseende
Brystet og bakkroppen er bred og mørk. Bakkroppen er noe flat. Scutellumet er gult og skiller seg ut fra den ellers mørke kroppen.

Vingespennet er mellom 20&nbsp;og&nbsp;30&nbsp;millimeter. Vingene er ganske klare, men har en svakt gul-oransje farge. Vingemerket er tydelig og spissen av vingene er noe mørke.

Fasettøynene er middels store og hodet er bredt. Antennene er gule, trådformet med vanligvis 11 ledd og en utvidelse (antenneklubbe).

Larven er sylindrisk, svakt krummet og litt bredere foran. Den har bukføtter på alle bakkroppens ledd. Larven ligner ganske mye på larvene til sommerfugler.

## Levevis
*Cimbex femoratus* finnes i og ved løvskog med bjørk. Flygetiden er om sommeren.

Hunnen legger mellom 50&nbsp;og&nbsp;80&nbsp;egg. Egget er sylindrisk, omtrent tre millimeter langt. Plantevepser skjærer et snitt i bladet, hvor hun plasserer egget. Bladet lukker seg omkring egget, som er beskyttet mot predatorer og dårlig vær.

Larven er radikalt forskjellige fra de voksne, både i levevis og i kroppsbygning. Den lever som plantespiser på blad av bjørk. Den vokser i løpet av sommer og klekker til den voksne (imago) vepsen neste vår, etter en overvintring.
 
*Cimbex femoratus* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadie, en hvileperiode, der vepsens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) 
vepsen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

## Utbredelse
*Cimbex femoratus* finnes i Europa, østover i Asia helt til Kina og Japan. Finnes i sydlige Norge

## Systematisk inndeling
I nyere systematikk regnes gruppen plantevepser som en parafyletisk gruppe. Det vil si at gruppen Pamphilioidea er av søstergruppene til stilkvepsene, slik at stilkveps stammer fra treveps.

* Vepser (Veps, humler og maur) (Hymenoptera) 
** delgruppe plantevepser (Symphyta)
*** overfamilie Tenthredinoidea 
**** familie klubbvepser (Cimbicidae) 
***** slekt *[[Cimbex]]*
****** ***Cimbex femoratus*** (Linnaeus, 1758)
****** Synonym: *Tenthredo femorata* Linnaeus, 1758

## Referanser


## Kilder
* Sømme, Laurits 2001. *Insekter*. (Original: McGavin, George C. 2000. *Insects, spiders and other terrestical arthropods*.) N. W. Damm & Søn AS. ISBN 82-512-0601-4

## Eksterne lenker
* 
* ''Cimbex femoratus'' – www.nic.funet.fi/ 
* Norges veps, maur, humler og bier – foreløpig bare om maur.
Loggia

:*Se også [[La Loggia]].

En *'loggia*' (*fra italiensk*) er et rom hvor ytterveggen er erstattet med søyler. Loggiaen er et opprinnelig italiensk bygningselement, men ligner på den norske [[svalgang]]en. Forskjellen er at en loggia vanligvis ikke er knyttet til inngangen, men er ment å være et oppholdsrom på samme måte som en [[veranda]]. Det forekommer både som rundbuer og spissbuer. 

Loggia finnes både på bakkenivå og i høyere etasjer, noen ganger også som *doble loggiaer*.

Frittstående loggiaer var mye brukt på 1600-tallet, som «*hagestue*». 



== Referanser ==
<references />

== Litteratur ==
* Ahlstrand, Jan Torsten.; *Arkitekturtermer''. Lund: Studentlitteratur, 1976, ISBN 91-44-02852-0

## Se også
* Portiko
* Veranda
* Svalgang

## Eksterne lenker
*
Coryninae

* *[[Corynis obscura|C. obscura]]*
* *[[Corynis amoena|C. amoena]]*

**Coryninae** er en delgruppe av klubbvepser som hører til blant plantevepsene. Larvene lever av å gnage på bladene av planter i slektene *[[Geranium]]* og *[[Potentilla]]*. Utviklingen tar normalt ett år.

Coryninae tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der vepsens indre og ytre organer endres.  Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) klubbvepsen. De indre organer brytes i varierende grad ned til en cellemasse.  En omorganisering skjer og dyret bygges opp igjen.

## Systematisk inndeling
Coryninae er i tradisjonell systematikk plassert i gruppen plantevepser, men denne regnes som en parafyletisk gruppe. Det vil si at gruppen Pamphilioidea er søstergruppene til stilkvepsene, slik at stilkveps stammer fra treveps.

* Vepser (Veps, humler og maur) (Hymenoptera) 
** delgruppe  plantevepser (Symphyta) parafyletisk gruppe
*** overfamilie Tenthredinoidea 
**** familie klubbvepser (Cimbicidae)
***** delgruppe **Coryninae** 
****** slekt *[[Corynis]]*  Thunberg, 1789
******* *[[Corynis obscura]]* (Fabricius, 1775) 
******* *[[Corynis amoena]]* (Klug, 1834)

## Referanser


## Kilder
* Coryninae – www.nic.funet.fi/

## Eksterne lenker
* 
* Norges veps, maur, humler og bier – foreløpig bare om maur. 
* Norsk Entomologisk forening – for deg som vil lære mer om insekter.
Jørgen Bjelke

**Jørgen Bjelke** (1621–1696) var en norsk adelsmann, embetsmann og offiser. Han var sønn av Jens Bjelke og bror av Ove og Henrik.

## Liv og virke
Jørgen Bjelke var utdannet offiser og deltok 23 år gammel som kaptein under Hannibalsfeiden. Senere ble han lensherre og etter hvert øverstkommanderende i hele Norge.

Under Krabbefeiden (1657–58) ble han øverstkommanderende i Trøndelag og gjenerobret hele Jemtland og Herjedalen.

### Deltagelse i [[Krabbefeiden]]
Da krigen med Sverige brøt ut i 1657, overtok han som generalkrigskommissarius befaling over de nordenfjeldske tropper og erobret Jemtland og Herjedalen. Da en svensk hær brøt inn i Bohuslen, ilte han det søndenfjeldske til unnsetning med 2.000 mann og ville herved ha nødet den svenske hær til tilbaketog.

Etter Roskildefreden begav han seg til Danmark, hvor han forestilte Frederik III den fare hvori Norge befant seg. Da det ikke lyktes ham å gjøre dette innlysende for kongen, vendte han tilbake til Norge, hvor han på egen hånd sammen med statholder Niels Trolle traff de foranstaltninger han anså nødvendige i anledning av det forventede fredsbrudd.

### … og i [[Bjelkefeiden]]
Da krigen i august 1658 utbrøt på ny, hadde han straks sin operasjonsplan ferdig. Den gikk ut på tilbakeerobringen av Trondhjems len. Selv førte han overbefalingen i Kampen om Halden, hvor Harald Stake ble tvunget til å foreta tilbaketog, og ved det innfall som i oktober 1659 ble foretatt inn i Bohuslen. I det hele tilskrev Bjelke seg selv æren for å ha reddet Norge for den Danske Kronen, på bakgrunn av de av ham trufne beslutninger om forsvarsforanstaltningene.

### Etter krigene
Etter krigene (samlet også kalt *Karl Gustav-krigene*) og statsforandringen i 1660 fikk Bielke flere av rikets høyeste verdigheter, men som en av kronens store kreditorer var han ikke alltid velsett av kongehuset, like som han ble utsatt for mistanke om å være Corfitz Ulfeld’s medviter. Dette hindret imidlertid ikke at han ble benyttet i forskjellige reformkommisjoner. Sin høyeste innflytelse nådde han under Griffenfelds styre, ved dennes falt ble han rammet av kongens unåde. Denne var imidlertig for hans eget vedkommende forbigående, hvorimot hans hustru, Magdalena Sybilla Gersdorff, der hadde vært Griffenfelds fortrolige venninne, ble  forvist fra København. Etterhvert mistet han sine forskjellige høye stillinger som stattholder på Sjælland og overkommandant i København og hadde til sist alene amtmannskapet over Kalundborg tilbake.

Bjelke, som en gang hadde vært en av rikets rikeste mann, og største eiendomsbesitter i Norge, ble forarmet av sine lån til Kronen og døde i nær sagt trange kår.

## Referanser


## Litteratur
* Allan Tønnesen (redaktør), *Magtens besegling. [[enevoldsarveregjeringsakten|Enevoldsarveregeringsakterne]] af 1661 og 1662 underskrevet og beseglet af [[stand|stænderne]] i Danmark, Norge, Island og Færøerne*, Syddansk Universitetsforlag, Odense 2013, 583 s., ISBN 9788776746612. Med Jørgen Bielkes våpensegl side 94, som representant for den danske adelen.

## Eksterne lenker
* Jørgen Bielke i Dansk biografisk leksikon
* Jørgen Bjelke i Salmonsens konversationsleksikon
Ron Jones

**Ron Jones** (født 6. august 1945 i Bristol i England, død juli 1993) var en regissør.

Jones ble først ansatt i BBC som studioleder for lokalradio. Han ble deretter assisterende scenemester i TV. Etter en periode som forsker og regissør på *[[Blue Peter]]*, jobbet han som produksjonsleder på blant annet seriene *[[Bergerac (TV-serie)|Bergerac]]* og *[[Secret Army]]*.

Han fullførte deretter BBCs eget regissørkurs og han regisserte seks historier av TV-serien *[[Doctor Who]]*: *[[Black Orchid]]*, *[[Time-Flight]]*, *[[Arc of Infinity]]*, *[[Frontios]]*, *[[Vengeance on Varos]]* og *[[Mindwarp]]*.

Han regisserte også episoder av *[[Lindenstraße]]* og  politiserien *[[Juliet Bravo]]*.

## Eksterne lenker
* 
* Ron Jones' side hosFind-A-Grave
Vytsjegda

**Vytsjegda** (russisk: Вычегда, syrjensk: *Ežva*) er ei elv i den europeiske delen av Russland, og er ei østlig sideelv til Nordre Dvina. Elva er 1&nbsp;130 kilometer lang, og har et nedbørfelt på . Middelvannføringen ved utløpet i Nordre Dvina er , ved Syktyvkar .

Vytsjegdas kilder ligger i Timanhøydene i Komi-republikken, rundt 300&nbsp;km vest for de nordlige Uralfjellene. Herfra renner elva grovt sett i en vestlig retning, gjennom Komi-republikken og Arkhangelsk oblast. Den største byen langs Vytsjegda er Syktyvkar, hovedstaden i Komi. Vytsjegda løper sammen med Nordre Dvina i byen Kotlas, sørøst i Arkhangelsk oblast. De største sideelvene er Visjera, Vym, Keltma og Sysola.

Rundt 800 km av Vytsjegda er farbar for skipstrafikk. De viktigste havnebyene langs Vytsjegda er Kotlas, Syktyvkar og Ust-Kulom. Vytsjegda er også ei viktig elv for tømmerfløting. Via  Katarinas kanal var elva tidligere knyttet til Kama, ei sideelv til Volga. Det er dog fremdeles båtforbindelse til Volga, via Nordre Dvina, sideelva Sukhona, Nordre Dvina-kanalen og Volga-Østersjøkanalen.

## Referanser
CC Gjøvik

**CC Gjøvik** er et kjøpesenter i Gjøvik som ble etablert i 1986. Senteret har hatt fire større utbygginger, i 1996, 2000, 2006 og 2011, og har nå 40&nbsp;000 m² og 1200 p-plasser.    

Senteret har 86 leietagere, omsatte for 1,42 mrd inkl. mva i 2016 og er innlandets største kjøpesenter i både omsetning og areal.

Fil:CC Gjøvik stenger for byen.JPG|Foto: Øyvind Holmstad, 2012
Fil:Parking areas in front of the shopping mall CC Mart'n.jpg|Foto: Øyvind Holmstad, 2011
Fil:Shopping Mall CC Gjøvik Norway III.jpg|Foto: Øyvind Holmstad, 2013
Fil:Inside the shopping mall CC Mart'n.jpg|Foto: Øyvind Holmstad, 2011
Fil:Shopping Mall CC Gjøvik Norway IV.jpg|Foto: Øyvind Holmstad, 2013


## Eksterne lenker

* Hjemmeside
* Lokalhistoriewiki.nos artikkel om CC Gjøvik 
* Komme seg dit
Alti Magneten

**Alti Magneten** er et kjøpesenter i Levanger med over 60 butikker. Senteret ligger ved E6 sør for Levanger sentrum. I forbindelse med Magnetens 20-årsjubileum, ble senteret utvidet med 8000 kvadratmeter og 25 nye butikker.

I september 2020 ble det kjent at Alti Forvaltning AS kjøpte Magneten kjøpesenter fra Berg Eiendom.

21. oktober 2021 skiftet Magneten navn til Alti Magneten.

## Referanser


## Eksterne lenker
* Offisiell hjemmeside
* Alti Magneten på Facebook
* Alti Magneten på Instagram
Olaf Henriksen

**Olaf Henriksen** (født 26. april 1888, død 17. oktober 1962) er den eneste spiller i Major League Baseballs historie som er født i Danmark. Han spilte sju sesonger (1911 &ndash; 1917) for Boston Red Sox (den gang også kalt *Boston Americans*) i USA. Dermed var han lagkamerat med Babe Ruth og Tris Speaker, som begge er i National Baseball Hall of Fame, og han var med på å vinne tre World Series-titler, i 1912, 1915 og 1916.

## Referanser


## Eksterne lenker
* 
* Sons of Sam Horn – Olaf Henriksen: En forholdsvis detaljert biografi på en Red Sox-wiki (engelskspråklig)
Globus Storsenter

**Globus Storsenter** var et kjøpesenter i Steinkjer. Senteret ble nedlagt som eget kjøpesenter da Amfi Steinkjer åpnet 15. september 2009. Amfi Steinkjer ble etablert som en utvidelse av de tidligere kjøpesentrene Globus storsenter og Amfi Zebra, som lå vegg i vegg. Globus Senteret hadde 45 butikker. Globus var i likhet med Amfi Zebra eid av Amfi Eiendom. 

## Eksterne lenker
* Globus Storsenter
Kotlas

**Kotlas** (russisk: Котлас) er en by sør i Arkhangelsk oblast i Russland. Den ligger ved samløpet av elvene Nordre Dvina og Vytsjegda. Byen hadde .

Byen har papirfabrikk og er også et senter for tømmerindustrien. Den har en viktig elvehavn og er et jernbanesenter. Flere jernbanelinjer fra det sentrale Russland og Komi-republikken møtes her.

Stedet har sannsynligvis hatt bosetning siden de tidligste tider, men byen fikk offisiell bystatus først i 1917. 

## Naturgitte forhold
### Klima



## Demografi
Befolkningsutvikling:
:

## Gulag
Fra 1930-tallet var Kotlas et sted for deportasjon av *[[kulak]]er*, som et senter for skogindustri. Det ble styrt av Kotlaslag-divisjonen av Gulag. Senere tok byen i mot alle mulige kategorier mennesker som ble undertrykt og tvangsflyttet i Stalin-tiden. Det var en spesielt stor polsk befolkning i området, med hele polske landsbyer som ble tvangsflyttet hit på 1920- og 1930-tallet.

Arbeidsleirer eksisterte innenfor byens territorium frem til 1953. Foruten skogsarbeid og papirindustri arbeidet fangene med bygging av fabrikker, boliger, bruer og jernbaner. De fleste leirene var ubevoktede brakkeleire. 

I tillegg var Kotlas et betydelig transittsted for forviste som skulle fraktes lengre nord og øst, ettersom byen var en jernbaneterminal.

## Referanser


## Eksterne lenker
*
Timanhøydene

**Timan** eller **Timanhøydene** (russisk: Тиманский кряж (*Timanskij Krjazj*) er et høydedrag lengst nord i Europeisk Russland. Mesteparten av Timan ligger i Komi-republikken, mens den aller nordligste delen ligger i det autonome området Nenetsk og Arkhangelsk oblast. Høyeste punkt i Timan er 471 moh.

Timanhøydene, som ligger vest for de nordlige Uralfjellene, er en del av Den østeuropeiske slette. Det ligger vest for elva Petsjora og deler Det nordrussiske lavland i en vestlig og en østlig del. Timan ender ved Barentshavet i nord. 

Landskapsbildet i Timanhøydene, som ligger i Taiga- og Tundrabeltene, kjennetegnes av et bakkete og berglendt åsterreng som er blitt slipt og formet av ismassene i istidene. Flere elver har sine kilder i Timanhøydene. De viktigste er Petsjoras sideelv Izjma, Mezen og Vytsjegda, som er en sideelv til Nordre Dvina.

Den største byen i det ellers tynt befolkede Timan er Ukhta, som ble grunnlagt på 1930-tallet for å åpne Timan for utvinning av råstoffer. I Timan-området finnes mange forskjellige mineralforekomster − blant annet gass, olje, bauxitt og titanmineraler.

## Referanser
Det Norske Travselskap

**Det Norske Travselskap**, forkortet **DNT**, er en organisasjon som består av 13 travforbund og 179 travlag i Norge. Mer enn 16 000 medlemmer er organisert i lokallagene. DNT ble dannet allerede i 1875 for å styrke hesteavl og travsport i Norge. Fra 1903 har DNT vært sentralforbundet for all norsk travsport. I 1982 opprettet DNT stiftelsen Norsk Rikstoto som driver totalisatorspill ved elleve norske travbaner.

## Jubileumsbok
I 2025 ga Forlaget Oktober ut Dag Solstads bok *En sann svir! Det Norske Travselskap 150 år*, som selskapets jubileumsbok.

## Referanser


## Eksterne lenker
*
Deg å få skode

**Be Thou My Vision**

Be Thou my Vision, O Lord of my heart;
Naught be all else to me, save that Thou art.
Thou my best Thought, by day or by night,
Waking or sleeping, Thy presence my light.

Be Thou my Wisdom, and Thou my true Word;
I ever with Thee and Thou with me, Lord;
Thou my great Father, I Thy true son;
Thou in me dwelling, and I with Thee one.

Be Thou my battle Shield, Sword for the fight;
Be Thou my Dignity, Thou my Delight;
Thou my soul’s Shelter, Thou my high Tower:
Raise Thou me heavenward, O Power of my power.

Riches I heed not, nor man’s empty praise,
Thou mine Inheritance, now and always:
Thou and Thou only, first in my heart,
High King of Heaven, my Treasure Thou art.

High King of Heaven, my victory won,
May I reach Heaven’s joys, O bright Heaven’s Sun!
Heart of my own heart, whatever befall,
Still be my Vision, O Ruler of all.

*Dal­lan For­gaill (translated from the Irish by<br />Ma­ry E. Byrne, Versified by El­ea­nor H. Hull)*

**«Deg å få skode»**, på gammelirsk *Rop tú mo baile* og engelsk *Be Thou My Vision*, er en irsk salme fra 700-tallet. Teksten ble bearbeidet til engelsk av Mary Elizabeth Byrne i 1905 og Eleanor Henrietta Hull i 1912. Melodien er en irsk folketone. 

Salmen ble oversatt til norsk av Arve Brunvoll i 1978, og ble i 1985 tatt med i Norsk Salmebok. Salmen innledet en bredere interesse for irsk fromhetsliv og musikktradisjon i norsk kirkeliv. Salmen ble senere gjendiktet til bokmål av Eyvind Skeie, og fremført av Hanne Krogh på hennes plate *Vestavind* (1998), med tittelen «Irsk hymne» og åpningslinjen *Vær du visjonen, å Herre, i meg*. 

Samme folkemelodi brukes også i den svenske popballaden «Gå inte förbi», med tekst av Ulf Schagerman og lansert som juleplate i 2003 av Sissel Kyrkjebø og Peter Jöback.

## Kilder
* nrk.no | Salmer til alle tider: ''Salmer fra vest''
* altamotettkor.no: ''lydopptak''
* mp-info.net: ''lydopptak''
Folkefrelsar til oss kom

**«Folkefrelsar til oss kom»** (opprinnelig *Veni Redemptor Gentium*) er en salme skrevet av biskop Ambrosius av Milano (d. 397), oversatt til tysk av Martin Luther i 1523 med tittelen *Nun komm, der Heiden Heiland* og til norsk ved Bernt Støylen i 1905. Melodien som brukes er kjent fra Erfurt i Tyskland i 1524.

Salmen er den eldste kjente kristne salme som fortsatt synges. Den er en adventssalme og har nummer 2 i *[[Norsk salmebok 2013|Norsk Salmebok]]*.

## Norsk tekst
:1.
:Folkefrelsar, til oss kom,
:fødd av møy i armodsdom!
:Heile verdi undrast på
:kvi du soleîs koma må.

:2.
:Herrens under her me ser,
:ved Guds Ande dette skjer.
:Livsens ord frå himmerik
:vert i kjøt og blod oss lik.

:3.
:Utan synd han boren er
:Som all synd for verdi ber.
:Han er både Gud og mann,
:alle folk han frelsa kann.

:4.
:Frå Gud Fader kom han her,
:heim til Gud hans vegar ber,
:Ned han fór til helheims land,
:upp fór til Guds høgre hand.

:5.
:Du som er Gud Fader lik,
:Ver i vanmakt sigerrik!
:Med din guddomsvelde kom,
:styrk oss i vår armodsdom.

:6.
:Klårt di krubbe skina kann,
:ljoset nytt i natti rann,
:naud og natt til ende er,
:trui alltid ljoset ser.

:7.
:Lov og takk, du Herre kjær,
:som til verdi komen er!
:Fader god og Ande blid,
:lov og takk til evig tid!

## Melodi
Melodien er kjent fra en gregoriansk hymnemelodi, tidligst kjent fra Benediktinerklosteret i Einsiedeln, ca 1120. Melodien ble omformet og forenklet av Martin Luther, og utkom i en av de tidlige protestantiske kirkesangbøker, Erfurter Enchiridion, i 1524.


{ \time 4/4 \tempo "Allegro" 4 = 142 \key f \major
   g'4 g'4 f'4 bes'4 a'8( g'8) a'4 g'2 |
   g'4 bes'4 c*4. bes'8 c*4 d*4 bes'2 | 
   bes'4 c*4 d*4 bes'4 c*4 bes'8( a'8) g'2 |
   g'4 g'4 f'4 bes'4 a'8( g'8) a'4 g'2 |
}
  \addlyrics {Fol -- ke -- frel -- sar, til oss kom,
  fødd av møy i ar -- mods -- dom!
  Hei -- le ver -- di und -- rast på 
  kvi du så -- leis ko -- ma må.
}

## Referanser

## Litteratur
* Johannes Kulp (Herzog von Arno Büchner und Siegfried Fornaçon): *Die Lieder unserer Kirche. Eine Handreichung zum Evangelischen Kirchengesangbuch*; Handbuch zum Evangelischen Kirchengesangbuch. Sonderband; Göttingen: Vandenhoeck & Ruprecht 1958; s. 7-12
* Alexander Zerfass: *Mysterium mirabile. Poesie, Theologie und Liturgie in den Hymnen des Ambrosius von Mailand zu den Christusfesten des Kirchenjahres*, Tübingen 2008, ISBN 978-3-7720-8271-9, s. 9-148
Katalin

**Katalin** er en opprinnelig ungarsk form av kvinnenavnet Katharina.

## Utbredelse
Tabellen nedenfor gir en detaljert oversikt over populariteten til fornavnet Katalin i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Katalin Marosi (1979–), ungarsk tennisspiller

## Referanser


## Eksterne lenker
*
Søren Dass

**Søren Dass** (født 16. mars 1684 på Helgeland, død 7. februar 1757 på Austrått) var en norsk sorenskriver, kanselliråd og godseier.

Han var sønn av sorenskriver *Jacob Petersen Dass * (ca.1649 – 1724), og «arvet» dennes embede som sorenskriver i Helgeland i 1724. I 1736 kjøpte han Austråttborgen av Abraham Dreyer, og bosatte seg der. Han ble sterkt knyttet til herregården, og arbeidet aktivt for å forbedre den. Søren Dass er bisatt i gravkapellet i Austrått borgkapell. Hans enke Mette Kristine Høyer solgte i 1760 Austrått til handelsmannen Hans Holtermann.

Han var brorsønn av dikterpresten Petter Dass.

## Referanser


## Kilder
* Terje Sørensen: ''Søren Dass''